**Zmluva o dielo a licenčná zmluva**

uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších predpisov (ďalej iba „Obchodný zákonník“) a podľa § 65 zákona č. 185/2015 Z. z. Autorský zákon v znení neskorších predpisov (ďalej iba „Autorský zákon“)

(ďalej iba „zmluva“)

medzi:

Názov: Mesto Trnava

Sídlo: Hlavná ulica 1, 917 71 Trnava

Štatutárny orgán: JUDr. Peter Bročka, LL.M., primátor mesta

IČO: 00 313 114

DIČ: 2021175728

Bankové spojenie: VÚB, a.s.

IBAN: SK59 0200 0000 0000 2692 5212

Kontaktná osoba:

Kontaktné údaje:

(ďalej v zmluve „**objednávateľ**“)

a

Obchodné meno:

Sídlo:

Štatutárny orgán:

IČO:

DIČ:

Zapísaný:

Bankové spojenie:

IBAN:

Kontaktná osoba:

Kontaktné údaje:

(ďalej v zmluve „**zhotoviteľ**“ a spolu s objednávateľom aj ako „**zmluvné strany**“)

za nasledujúcich podmienok:

**Článok I.**

**Úvodné ustanovenia**

Táto zmluva sa uzatvára ako výsledok postupu verejného obstarávania podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) vyhláseného objednávateľom ako verejným obstarávateľom podľa § 7 zákona o verejnom obstarávaní na predmet zákazky: „Vypracovanie vizuálnej identity mesta Trnava“ za podmienok ďalej uvedených v tejto zmluve.

**Článok II.**

**Predmet zmluvy**

1. Predmetom tejto zmluvy je povinnosť zhotoviteľa vykonať dielo – Vypracovanie vizuálnej identity mesta Trnava vrátane prípravy vizuálnej koncepcie webstránky mesta podľa špecifikácie uvedenej v Prílohe č. 1 tejto zmluvy a v rámci technického dokumentu – dizajn manuálu – zadefinovať najmä nasledovné:

* logo/vizuálny prvok a grafické princípy jeho používania v online a offline prostredí
* dizajnová mriežka a v jej rámci umiestnenie grafických prvkov vizuálnej identity na štandardizovaných tlačových formátoch A5, A4, DL  a online rozlíšeniach 1920x1080 pre video formáty a prezentácie
* špecifikácia primárnych a sekundárnych (doplnkových) farieb, ich hierarchia a prípadné možnosti kombinovania
* definovanie typografie pre tlač, online a zástupný font v elektronickej komunikácii
* Merkantil – online set (profilove fotky, FB cover photo, FB a Insta post template, e-mail podpis, mustra pre power point prezentáciu); print set – hlavičkový papier, tlačová správa, vizitka, poznámkový blok

(ďalej iba „**dielo“**).

1. Za riadne vykonané a odovzdané dielo sa objednávateľ zaväzuje zaplatiť zhotoviteľovi cenu spôsobom podľa článku III. tejto zmluvy.
2. Predmetom tejto zmluvy je aj udelenie licencie autorom - zhotoviteľom nadobúdateľovi - objednávateľovi na použitie diela podľa článku VII. tejto zmluvy.

**Článok III.**

**Cena diela a platobné podmienky**

1. Cena diela uvedeného v článku II. tejto zmluvy je zmluvnými stranami dohodnutá podľa výsledku verejného obstarávania a v súlade so zákonom č. 18/1996 Z .z. o cenách v znení neskorších predpisov v celkovej výške ......................... eur s DPH.
2. Časť dohodnutej ceny diela vo výške 10% za návrh loga/vizuálneho prvku so zapracovanými pripomienkami objednávateľa podľa článku IV. bod 1. zmluvy je objednávateľ povinný zaplatiť na základe faktúry vystavenej zhotoviteľom. Časť dohodnutej ceny diela vo výške 90% je objednávateľ povinný zaplatiť za riadne vykonané a odovzdané dielo na základe faktúry vystavenej zhotoviteľom následne po odovzdaní a prevzatí vykonaného diela objednávateľom.
3. Faktúra je splatná do 10 dní odo dňa jej doručenia objednávateľovi a musí obsahovať nasledujúce náležitosti:

* identifikačné údaje zhotoviteľa:

obchodné meno a sídlo, IČO, DIČ, Bankové spojenie, IBAN

* identifikačné údaje objednávateľa:

názov a sídlo, IČO, DIČ

* poradové číslo faktúry
* dátum odovzdania diela
* dátum vyhotovenia faktúry
* dátum splatnosti faktúry
* centrálne číslo zmluvy
* predmet a rozsah zdaniteľného plnenia
* fakturovaná suma, t. j. cena diela
* výška ceny bez dane, sadzba dane, výška dane, cena celkom
* meno a priezvisko osoby, ktorá faktúru za zhotoviteľa vystavila
* pečiatka a podpis oprávnenej osoby
* prílohou faktúry je protokol podľa ods. 4 článku IV. tejto zmluvy.

1. V prípade, že faktúra nebude obsahovať požadované náležitosti, objednávateľ je oprávnený vrátiť ju zhotoviteľovi na doplnenie, resp. odstránenie nedostatkov. V takom prípade sa preruší plynutie lehoty splatnosti a nová lehota splatnosti faktúry začne plynúť dňom doručenia opravenej/doplnenej faktúry.
2. Cena diela vo výške uvedenej v ods. 1 tohto článku zmluvy je konečná a zahŕňa všetky výdavky zhotoviteľa spojené s vykonaním diela podľa ods. 1 článku II. tejto zmluvy a s udelením licencie podľa článku VII. tejto zmluvy.
3. Dohodnutá cena diela sa môže zmeniť iba v dôsledku zmeny všeobecne záväzných právnych predpisov Slovenskej republiky ovplyvňujúcich cenu diela (daňové predpisy, DPH a pod.).

**Článok IV.**

**Čas plnenia a spôsob odovzdania diela**

1. Zhotoviteľ je povinný pred odovzdaním diela, zaslať jeho návrh objednávateľovi elektronicky na emailovú adresu uvedenú v záhlaví tejto zmluvy na odsúhlasenie a v prípade pripomienok objednávateľa ich akceptovať formou zapracovania.
2. Zmluvné strany sa dohodli, že dielo špecifikované v ods. 1 článku II. tejto zmluvy a v Prílohe č. 1 bude vyhotovené a objednávateľovi odovzdané najneskôr do konca januára 2022.

* Zhotoviteľ sa zaväzuje objednávateľovi odovzdať vykonané dielo v elektronickej forme na CD/USB nosiči v 3 vyhotoveniach.

1. Dielo bude odovzdané a prevzaté na základe odovzdávacieho a preberacieho protokolu podpísaného oboma zmluvnými stranami, pričom za zmluvné strany sú protokol opravné podpísať tretie osoby definované ako kontaktné osoby príslušnej zmluvnej strany uvedené v záhlaví tejto zmluvy.
2. Miestom odovzdania a prevzatia diela je Mestský úrad v Trnave, Trhová 3, 917 71 Trnava.
3. Dňom podpísania preberacieho protokolu podľa ods. 3 tohto článku zmluvy prechádza vlastnícke právo k dielu na objednávateľa.

**Článok V.**

**Zmluvné pokuty**

1. V prípade, že zhotoviteľ nedodrží lehotu na odovzdanie diela uvedenú v ods. 2 článku IV. tejto zmluvy, je objednávateľ oprávnený požadovať za nedodržanie lehoty zmluvnú pokutu vo výške 0,05% z dohodnutej ceny diela uvedenej v ods. 1 článku III. tejto zmluvy za každý aj začatý deň omeškania.
2. V prípade, že objednávateľ nezaplatí cenu diela v lehote splatnosti, s výnimkou, že dielo nebolo riadne vykonané a odovzdané, je zhotoviteľ oprávnený požadovať zmluvnú pokutu vo výške 0,05% z dohodnutej ceny diela uvedenej v ods. 1 článku III. tejto zmluvy za každý aj začatý deň omeškania.
3. Zaplatením zmluvnej povinnosti nezanikajú ostatné povinnosti zhotoviteľa či objednávateľa upravené touto zmluvou.
4. Ustanoveniami o zmluvnej pokute nie je dotknuté právo zmluvných strán na náhradu škody.

**Článok VI.**

**Ukončenie zmluvy**

1. Táto zmluva sa uzatvára na dobu určitú, a to do riadneho vykonania a odovzdania diela.
2. Túto zmluvu je možné ukončiť pred skončením platnosti podľa ods. 1 tohto článku zmluvy nasledovne:
3. písomnou dohodou zmluvných strán ku dňu uvedenému v dohode alebo
4. písomným odstúpením od zmluvy ku dňu doručenia oznámenia o odstúpení druhej zmluvnej strane z dôvodov uvedených v zákone
5. Pre účely odstúpenia od zmluvy sa za podstatné porušenie zmluvy považuje aj nedodržanie lehoty uvedenej v ods. 2 článku IV. tejto zmluvy na riadne vykonanie a odovzdanie diela objednávateľovi.

**Článok VII.**

**Autorské práva a podmienky licencie**

1. Zhotoviteľ ako autor diela udeľuje objednávateľovi ako nadobúdateľovi licencie súhlas na použitie diela, najmä na spracovanie diela, spojenie diela s iným dielom, zaradenie diela do súborného diela, vyhotovenie rozmnoženiny diela, verejné rozširovanie originálu diela alebo rozmnoženiny diela prevodom vlastníckeho práva, vypožičaním, nájmom, uvedenie diela na verejnosti verejným vystavením originálu diela alebo rozmnoženiny diela, verejným vykonaním diela, verejným prenosom diela, použitie diela na výrobu propagačných a reklamných materiálov akéhokoľvek druhu za účelom jeho šírenia.
2. Zhotoviteľ udeľuje objednávateľovi výhradnú licenciu v územne, vecne a časovo neobmedzenom rozsahu.
3. Zhotoviteľ udeľuje licenciu podľa predchádzajúcich odsekov tohto článku zmluvy objednávateľovi odplatne, pričom odplata za udelenie licencie je zahrnutá v cene diela uvedenej v ods. 1 článku III. tejto zmluvy.
4. Autor ďalej vyhlasuje, že autorské práva k dielu nie sú/nebudú zaťažené inými právami tretích osôb, ktoré by bránili ich riadnemu použitiu objednávateľom, ani inými právnymi vadami. V prípade, že si tretia osoba uplatní nárok proti nadobúdateľovi z titulu porušenia autorských práv, autor sa zaväzuje nahradiť nadobúdateľovi všetku škodu, ktorá vznikne nadobúdateľovi v dôsledku uplatnenia nároku treťou osobou, a to v plnej výške.
5. Autor touto zmluvou udeľuje nadobúdateľovi oprávnenie udeliť tretej osobe súhlas na použitie diela v rozsahu udelenej licencie podľa tejto zmluvy, t. j. sublicencie.
6. Autor berie na vedomie, že udelením výhradnej licencie v zmysle tejto zmluvy nie je oprávnený udeliť tretej osobe licencie, resp. sublicencie na použitie diela v rozsahu stanovenom touto zmluvou a je povinný sám sa zdržať použitia diela alebo jeho časti v tomto rozsahu.
7. Vlastnícke právo k dielu prechádza na nadobúdateľa dňom podpísania preberacieho protokolu podľa ods. 4 článku IV. tejto zmluvy.
8. Ustanovenia tohto článku zmluvy zostávajú v platnosti aj po ukončení platnosti tejto zmluvy podľa ods. 1 článku VI. tejto zmluvy.
9. Autor súhlasí, aby nadobúdateľ vykonal úkony smerujúce k registrácii diela ako ochrannej známky.

**Článok VIII.**

**Záverečné ustanovenia**

1. Vzťahy touto zmluvou priamo neupravené sa riadia ustanoveniami Občianskeho zákonníka, Autorského zákona a súvisiacich platných právnych predpisov Slovenskej republiky.
2. Zmluva nadobúda platnosť jej podpísaním oboma zmluvnými stranami a účinnosť dňom nasledujúcim po zverejnení na webovom sídle Mesta Trnava, ktorým je internetová stránka mesta Trnava.
3. Neoddeliteľnou súčasťou tejto zmluvy je Príloha č. 1 – špecifikácia diela (opis predmetu zákazky) a Príloha č. 2 – návrh na plnenie kritéria zhotoviteľa.
4. Táto zmluva sa vyhotovuje v štyroch rovnopisoch, z toho objednávateľ obdrží tri rovnopisy a zhotoviteľ jeden rovnopis.
5. Zmluvné strany sa dohodli, že všetky sporné otázky budú riešené vzájomnou dohodou zmluvných strán. Vprípade, že k takejto dohode nedôjde, bude spor predložený na rozhodnutie miestne a vecne príslušnému súdu.
6. V prípade, že akékoľvek ustanovenie tejto zmluvy sa stane neplatným, ostatné ustanovenia tejto zmluvy nie sú neplatnosťou dotknuté a zostávajú v platnosti. Miesto neplatného ustanovenia sa použijú ustanovenia všeobecne záväzných právnych predpisov upravujúce otázku vzájomného vzťahu zmluvných strán najbližšie sledovanému účelu neplatného ustanovenia. Zmluvné strany sa zaväzujú upraviť svoj vzťah prijatím nového ustanovenia, ktoré svojím obsahom a povahou najlepšie zodpovedá zámeru neplatného ustanovenia.
7. Zmluvné strany sa dohodli, že zmeny jednotlivých ustanovení tejto zmluvy je možné vykonať výlučne písomnou formou, a to formou očíslovaných dodatkov podpísaných oboma zmluvnými stranami.
8. Zmluvné strany vyhlasujú, že sú plne spôsobilé na právne úkony, že si zmluvu prečítali, s jej obsahom sa zoznámili a súhlasia s ním, že zmluva bola uzavretá podľa ich pravej a slobodnej vôle, zrozumiteľne, určite a vážne, že nebola uzavretá v tiesni ani za nápadne nevýhodných podmienok, čo svojím podpisom potvrdzujú.
9. Zmluva bola zverejnená dňa ...........................

V ........................, dňa .........................

Za objednávateľa: Za zhotoviteľa:

............................................ ............................................

JUDr. Peter Bročka, LL.M.

primátor mesta